આ લખી રહ્યો છું ત્યારે મારા ટેબલ પર છે “ધૂમકેતુની ઉત્તરયાત્રા” પુસ્તક. એના લેખક છે ધૂમકેતુના સુપુત્ર દક્ષિણકુમાર જોશી જેમણે ડીસેમ્બર ૧૨, ૧૯૮૦ના રોજ (એ વખતે હું ભારતની યાત્રાએ ગયેલો) પુસ્તકમાં એમના હસ્તાક્ષર (autograph) કર્યા છે. પુસ્તક મેં અનેક વખત વાંચ્યું છે, અને ‘૮૦ના દસકામાં અને એ પછી પણ અંગ્રેજીમાં જ લખતો હતો ત્યારે “ધૂમકેતુની ઉત્તરયાત્રા” પુસ્તકના વાંચન દ્વારા મને માતૃભાષાની હુંફ મળતી હતી.